CELEX: 22020D0345
Language: sk
Date: 2019-12-13 00:00:00
Title: Rozhodnutie Spoločného výboru EHP č. 327/2019 z 13. decembra 2019, ktorým sa mení príloha XXI (Štatistika) k Dohode o EHP [2020/345]

5.3.2020   
               
               
                  SK
               
               
                  Úradný vestník Európskej únie
               
               
                  L 68/85
               
            
         ROZHODNUTIE SPOLOČNÉHO VÝBORU EHP
         č. 327/2019
         z 13. decembra 2019,
         ktorým sa mení príloha XXI (Štatistika) k Dohode o EHP [2020/345]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Nariadenie Európskeho parlamentu a Rady (EÚ) 2018/1091 z 18. júla 2018 o integrovaných štatistikách fariem, ktorým sa zrušujú nariadenia (ES) č. 1166/2008 a (EÚ) č. 1337/2011 (1), sa má začleniť do Dohody o EHP.
                  
               
                     (2)
                  
                  
                     Nariadením (EÚ) 2018/1091 sa zrušuje nariadenie Európskeho parlamentu a Rady (ES) č. 1166/2008 (2), ktoré je začlenené do Dohody o EHP, a preto je potrebné odkaz naň v rámci Dohody o EHP vypustiť.
                  
               
                     (3)
                  
                  
                     Príloha XXI k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            V prílohe XXI k Dohode o EHP sa text bodu 23 [nariadenie Európskeho parlamentu a Rady (ES) č. 1166/2008] nahrádza takto:
            
               „32018 R 1091: nariadenie Európskeho parlamentu a Rady (EÚ) 2018/1091 z 18. júla 2018 o integrovaných štatistikách fariem, ktorým sa zrušujú nariadenia (ES) č. 1166/2008 a (EÚ) č. 1337/2011 (Ú. v. EÚ L 200, 7.8.2018, s. 1).
               Ustanovenia nariadenia sa na účely tejto dohody vykladajú s týmito úpravami:
               
                           a)
                        
                        
                           Regionálne členenie údajov podľa tohto nariadenia nie je záväzné pre štáty EZVO.
                        
                     
                           b)
                        
                        
                           Štáty EZVO nie sú povinné zbierať a poskytovať údaje o vykonávaní opatrení spojených s modulom „Rozvoj vidieka“ uvedeným v článku 7 písm. b), modulom „Sady“ uvedeným v článku 7 písm. g) a modulom „Vinohrady“ uvedeným v článku 7 písm. h), ktoré sú uvedené v prílohe IV k nariadeniu, a to ani žiadne ad hoc údaje na doplnenie uvedených troch modulov podľa článku 9.
                        
                     
                           c)
                        
                        
                           Toto nariadenie sa nevzťahuje na Lichtenštajnsko.“
                        
                     
         
         
            Článok 2
            Znenie nariadenia (EÚ) 2018/1091 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 14. decembra 2019 pod podmienkou, že boli doručené všetky oznámenia podľa článku 103 ods. 1 Dohody o EHP. (*1)
            
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 13. decembra 2019
            
               
                  Za Spoločný výbor EHP
               
               
                  predseda
               
               Gunnar PÁLSSON
            
         
         
            (1)  Ú. v. EÚ L 200, 7.8.2018, s. 1.
         
            (2)  Ú. v. EÚ L 321, 1.12.2008, s. 14.
         
            (*1)  Ústavné požiadavky neboli oznámené.